prompter: Escriu una crònica castellera inventada. Tots els noms de les colles, les places i ciutats han de ser inventats.

assistant: El dia d'ahir va ser memorable pel món casteller i difícilment oblidarem aquesta diada de Santa Caterina a la plaça del vi de Santa Magdalena dels Romeus. Si bé Santa Caterina sempre ha estat plaça forta d’ençà que la diada del 2005 s'hi descarregà per primer cop un castell de gama extra, el que vam viure ahir els privilegiats assistents de l'esdeveniment suposa una de les majors fites de la història castellera. L'estampa multicolor de la plaça fou imponent des de primera hora del matí on s'hi reuniren els estaquirots de Vilagrossa, els vailets de Rifosa, els xuclaners de Montort i els batucaires de Bludesa. Totes quatre colles arribaven en el seu millor moment de forma després d'una temporada que ha anat de menys a més.
A la primera ronda no hi hagueren sorpreses totes les colles van assegurar les seves construccions més sòlides. Dos 3d9f van obrir la jornada per part d’estaquirots i vailets, mostrant una solidesa impecable, seguits del 5d8 de xuclaners i el 4d9f de batucaires. 
És a la segona ronda on vam viure una escena mai abans vista, ja que les quatre colles intentaren un castell de gama extra. Amb la seva solidesa habitual, els de Vilagrossa van descarregar el seu imponent 2d9fm. Els de Rifosa, conscients que aquest era el seu dia, descarregaren per primera vegada aquesta temporada el 3d9fa, una construcció a la que va costar muntar l’agulla, però que a base d’esforç i d’un treball encomiable a terços van poder descarregar. La sorpresa va ser majúscula quan els de Montort van anunciar el 5d9f, la supercatedral se’ls havia resistit tota la temporada amb dos intents desmuntats, però aquesta vegada van aconseguir carregar-lo tot i que a la sortida de la canalla es va enfonsar. Finalment, els de Budesa van mostrar la seva solidesa descarregant el seu castell insígnia: un 4d9 net que va deixar una estampa immillorable a plaça després d’un intent desmuntat.
En tercera ronda vam poder veure un intent imponent de 2d8  d’estaquirots que malauradament va fer pinya tot just situar-se els dosos. Els vailets van aconseguir descarregar sense problemes el seu 4d9f. Per la seva part, els xuclaners van sorprendre tothom descarregant el pilar de 9 amb folre i manilles, fita inèdita des de la diada de les forques del passat més de juliol. Batucaires va tancar la tercera ronda assegurant la millor actuació de la temporada amb un sòlid 2d9f.
Per primera vegada a la història quatre colles castelleres van poder descarregar un gama extra mostrant com el món casteller gaudeix de la seva millor salut i apuntant a futurs reptes que esperem poder presenciar abans de la fi de la temporada.

assistant: Tots els habitants de Vila-grossa estaven expectants. En qualsevol moment, la colla dels Àngels grocs intentaria superar el seu propi record d'altura. Els integrants de la colla es van anar col·locant en forma de rotllana, i el castell no va tardar a començar a agafar altura. L'alcalde de Vila-grossa, des d'adalt d'un balcó observava l'escena, expectant i nerviós, ja que la seva pròpia filla, la Sara, seria l'enxaneta.

Quan les gralles van començar a sonar, l'enxaneta va començar a escalar el castell i cada cop s'allunyava més del terra sobre el qual normalment caminava, però allà se sentia més segura, en les altures. No mirava cap a baix, sinó que mirava cap a dalt, cap al balcó des del qual el seu pare l'observava.

Mentrestant, el castell ja havia superat la seva antiga altura màxima, i la gent que omplia la Plaça del Guix aplaudia tan fort que quasi no s'escoltaven els timbals. Però de sobte, la plaça es va sumir en un profund silenci. La Sara havia arribat a dalt del castell i mirava al seu pare. Aquest, orgullós, va agafar el micròfon i va dir: "Els Àngels Grocs han tornat a aconseguir el més important, que no és arribar més amunt, sinó reunir-nos a tots aquí, a pares i fills, a germans i a cosins. És per això, que a partir d'avui, aquest dia celebrarem la importància de la gent que ens envolta i ens estima".

La gent va començar a aplaudir de nou, mentre a l'alcalde li saltaven les llàgrimes d'emoció. Els Àngels Grocs ho havien aconseguit de nou, havien emocionat a tot el poble i els havien recordat el que de veritat era important: la família i els amics.

assistant: Els patufets de muntanya van ser capaços de descarregar un 3d8 amb folre i manilles a la plaça de bous de provinença el passat 27 de gener